झाँसी ( pronunciation (सहायता जानकारी)) भारतक उत्तर प्रदेश राज्यमे अवस्थित एक प्रमुख शहर छी । ई शहर उत्तर प्रदेश आ मध्य प्रदेशक सीमा पर अवस्थित अछि आ बुन्देलखण्ड क्षेत्रक अन्तर्गत आबैत अछि । झाँसी एक प्रमुख रेल आ सड़क केन्द्र छी आ झाँसी जिलाक प्रशासनिक केन्द्र सेहो अछि । झाँसी शहर पत्थर निर्मित किलाक चारो दिस फैलल अछि, ई किला शहरक मध्य अवस्थित बँगरा नामक पहाड़ी पर निर्मित अछि ।
 उत्तर प्रदेशमे २०. ७ वर्ग किलोमिटरक क्षेत्रमे फैलल झाँसी पर प्रारम्भमे चन्देल राजासभक नियन्त्रण छल । ओ समय एकरा बलवन्त नगरक नामसँ जानल जाइत छल । झाँसीक महत्व सत्रहम शताब्दीमे ओरछाक राजा बीर सिंह देवक शासनकालमे बढ़ल । एहि समयमे राजा बीर सिंह आ हुनकर उत्तराधिकारिसभ झाँसीमे अनेक ऐतिहासिक भवनक निर्माण करौने छल ।
 बुन्देलों हरबोलों के मुख हमने सुनी कहानी थी,
बुन्देलक सम्पूर्ण सिपाहीक मुख सँ हमसभ सुनने एगो खिस्सा छलौं ।
 बुन्देलखण्डक गढ़ मानल जाए वला झांसीक सङ्घर्षशील इतिहासके सटीक परिभाषित करैत अछि उपरोक्त पङ्क्ति । सन् १८५७ मे झाँसी कऽ रानी लक्ष्मीबाई[३] अङ्ग्रेजक अधीनता स्वीकार नै करि ओकरा सभ विरूद्ध सङ्घर्ष केनाए उचित समझलक । ओ अङ्ग्रेज सैनिक आ शासकसभसँ वीरतापूर्वक युद्ध लड़ल आ अन्तमे वीरगतिकें प्राप्त भेल । झाँसी नगरक घर-घरमे रानी लक्ष्मीबाईकें वीरताक खिस्सा सुनाएल जाइत अछि । 